ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02680000721 

ขอให้แก้ไขปัญหาควันไฟรบกวนจากการเผาขยะพื้นที่ใกล้เคียงภายในหมู่บ้านแกรนด์คาแนล แขวงสีกัน เขตดอนเมือง กรุงเทพมหานคร
รายละเอียดของเรื่อง :
ขอให้แก้ไขปัญหาควันไฟรบกวนจากการเผาขยะพื้นที่ใกล้เคียงภายในหมู่บ้านแกรนด์คาแนล แขวงสีกัน เขตดอนเมือง กรุงเทพมหานคร จุดสังเกตเริ่มจากสถานีตำรวจนครบาลดอนเมือง(สถานีตำรวจเก่า)มุ่งหน้าไปทางหลักหก จังหวัดปทุมธานี   (ไม่ทราบระยะทางที่แน่ชัด)จะพบกับหมู่บ้านดังกล่าวด้านซ้ายมือ  เนื่องจากผู้ร้องแจ้งว่าได้รับปัญหากลิ่นควันรบกวนจากการเผาขยะของพื้นที่ใกล้เคียงของหมู่บ้านดังกล่าว (ไม่ทราบแน่ชัดว่ามาจากทิศทางใด) และไม่ทราบว่าบุคคลใดเข้าไปทำการเผาขยะ เป็นประจำทุกวันตั้งแต่เวลา 18.00 น. เป็นต้นไป โดยไม่ทราบเวลาเลิกเผาขยะที่แน่ชัด บ้านเรือนภายในหมู่บ้านดังกล่าวได้รับความเดือดร้อนประมาณ 100 หลังคาเรือน ประสบปัญหามาเป็นระยะเวลาประมาณ 4-5 ปีแล้ว เบื้องต้นไม่เคยแจ้งไปยังหน่วยงานใด จึงประสงค์ให้หน่วยงานแก้ไขปัญหาดังกล่าวเพื่อเป็นการบรรเทาทุกข์ให้ผู้พักอาศัยภายในหมู่บ้านต่อไป


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata